cyanic-selkie/wikianc huggingface dataset:
তপন সিংহ
চলচ্চিত্র জীবন
১৯৬৬ সালে তপন সিং এর নিজের লেখা গল্প নিয়ে মজাদার ফ্যান্টাসি গল্প হলেও সত্যি এক সমাজমনস্ক শিল্পীর রূপক ধর্মী ইচ্ছাপূরণের কাহিনী, জনগণকে যা প্রচুর পরিমাণে নির্মল আনন্দ দিতে পেরেছিল।এই ছবিতে বিখ্যাত অভিনেতা রবি ঘোষ শ্রেষ্ঠাংশে অভিনয় করেন। গল্প হলেও সত্যি শেষ পর্যন্ত প্রতিপন্ন হয় ভাঙ্গনশীল সাবেকি একান্নবর্তী পরিবারব্যবস্থার ইউটোপিয়াকে টিকিয়ে রাখার মরিয়া প্রয়াস রূপে। ধনঞ্জয় (চরিত্রায়নে রবি ঘোষ) যে তপন সিংের বয়ানে আদপে কোন চরিত্র নয়, নিছকই এক আইডিয়ামাত্র (যার আবির্ভাব এবং অন্তর্ধান উভয়ই কুয়াশার প্রেক্ষাপটে)।
১৯৬৭ সালে তপন সিং নির্মাণ করেন বনফুলের উপন্যাস অবলম্বনে হাটে বাজারে। অশোককুমার এবং বৈজয়ন্তিমালার মত সর্বভারতীয় গ্ল্যামারস অভিনেতা নিলেও তাদের দিয়ে পরিচালক অভিনয় করিয়েছিলেন একেবারে চরিত্রপোযোগী । নাটকের জগতের মানুষ অজিতেশ বন্দ্যোপাধ্যায়, খলনায়কের ভূমিকায় অসাধারণ অভিনয় করেছিলেন। হাটে বাজারে সর্বভারতীয় শ্রেষ্ঠ ছবি হিসেবে রাষ্ট্রপতির স্বর্ণপদক পায় এবং ক্যাম্বোডিয়ার নমপেন-এ এশিয়ান চলচ্চিত্র উৎসবে গভীর মানবিক আবেদনের জন্য একটি রৌপ্যপদক পায়।
১৯৮০ সালে মনোজ মিত্রের লেখা নাটক “সাজানো বাগান” -অবলম্বনে তপন সিনহা ‘বাঞ্ছারামের বাগান’ ছবি বানান৷ তাতে বাঞ্ছারামের ভূমিকায় তার অসাধারণ অভিনয়ের জন্য দর্শকদের কাছে জনপ্রিয় হয়ে ওঠেন মনোজ মিত্র।
১৯৮১ সালে তপন সিং পরিচালনা করেন আদালত ও একটি মেয়ে। কাহিনীকার তপনবাবু নিজেই। আদালত ও একটি মেয়ে একটি সামাজিক অবক্ষয়ের ছবি। ছবির বিষয়বস্তু ধর্ষণ এবং তার বিচার। মুখ্য ভূমিকায় অভিনয় করেন তনুজা। এই ছবিটি শ্রেষ্ঠ বাংলা চলচ্চিত্রের জন্য জাতীয় চলচ্চিত্র পুরস্কার অর্জন করে।
১৯৯৪ সালে তপন সিং পরিচালনা করেন হুইল চেয়ার। হুইল চেয়ারে রয়েছে প্রতিবন্ধকতার বিরুদ্ধে অপরাজেয় মানুষের দুঃসাহসিক সংগ্রামের কাহিনী। শারীরিক প্রতিবন্ধকতা সত্ত্বেও অক্ষমতার বিরুদ্ধে অসীম মনোবল নিয়ে লড়াই চালিয়ে বেঁচে থাকার আনন্দ খুঁজে নিয়েছেন এই ছবির দুই কেন্দ্রীয় চরিত্র। হুইল চেয়ার বুক থেকে পায়ের আঙ্গুল পর্যন্ত বিকলাঙ্গ একটি যুবতী মেয়েকে স্বাভাবিক করে তোলার এক অমানুষিক যুদ্ধের কাহিনী।
ওয়ান টু কা ফোর
ওয়ান টু কা ফোর (One 2 Ka 4 - One 2s are 4) এটি ২০০১ সালের বলিউড চলচ্চিত্র। ছবিটি পরিচালনা করেছেন কে. শাশিলাল নাইর, প্রযোজনা করেছেন নাজির আহমেদ এবং সঙ্গীত পরিচালনা করেছেন এ আর রহমান। ছবিটিতে অভিনয় করেছেন শাহরুখ খান, জুহি চাওলা ও জ্যাকি শ্রফ। ছবিটি বক্স অফিসে একটি ঈষদুষ্ণ প্রতিক্রিয়া পেয়েছে। এই চলচ্চিত্রটি মূলত ওয়ান গুড কপ এর একটি পুনর্নির্মাণ। এই ছবিটি এখন শাহরুখ খানের রেড চিলিস এন্টারটেইনমেন্টের মালিকানাধীন।
থিও বার্থোলেট
থিও বার্থোলেট (১৪ জুলাই ১৮৯৬ – ১৫ মে ১৯৭১) ছিলেন একজন সুইস রেসিং সাইক্লিস্ট । তিনি ১৯২৫ ট্যুর ডি ফ্রান্সে চড়েছিলেন।
এ. টি. আহমেদুল হক চৌধুরী
'''এ. টি. আহমেদুল হক চৌধুরী পিপিএম''' বাংলাদেশের একজন বিশিষ্ট পুলিশ কর্মকর্তা। তিনি ২০১১ সাল হতে ২০১৩ সাল পর্যন্ত দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারি কর্ম কমিশন'-এর দশম চেয়ারম্যান হিসাবে দায়িত্ব পালন করেন।
কর্ম জীবন
আহমেদুল হক ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারি কর্ম কমিশন'-এর দশম চেয়ারম্যান; ড. সা'দত হুসেনের অবসর গ্রহণের পর ২০১১ সালের ২৭ নভেম্বর তারিখে তিনি চেয়ারম্যান হিসাবে দায়িত্ব লাভ করেন এবং ২০১৩ সালের ২০ ডিসেম্বর পর্যন্ত এই পদে অধিষ্টিত থাকেন।
রো-রো
পেদ্রো মিগেল কারভালিয়ো দেউস কোরেইয়া (Ró-Ró; জন্ম: ৬ আগস্ট ১৯৯০; রো-রো নামে সুপরিচিত) হলেন একজন কাতার পেশাদার ফুটবল খেলোয়াড়। তিনি বর্তমানে কাতারি ক্লাব আল সাদ এবং কাতার জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
রো-রো ২০১৬ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৭৬ ম্যাচে ১টি গোল করেছেন।
প্রারম্ভিক জীবন
পেদ্রো মিগেল কারভালিয়ো দেউস কোরেইয়া ১৯৯০ সালের ৬ই আগস্ট তারিখে পর্তুগালের আলগেইরাও-মেম মার্তিন্সে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৬ সালের ২৯শে মার্চ তারিখে, ২৫ বছর, ৭ মাস ও ২৩ দিন বয়সে, ডান পায়ে ফুটবল খেলায় পারদর্শী রো-রো চীনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি চীন ২–০ গোলের ব্যবধানে জয়লাভ করেছিল। কাতারের হয়ে অভিষেকের বছরে রো-রো সর্বমোট ১২ ম্যাচে অংশগ্রহণ করেছেন।
কাতার দূতাবাস, ওয়াশিংটন, ডি.সি.
কাতার দূতাবাস হল যুক্তরাষ্ট্রের ওয়াশিংটন ডি.সি.তে অবস্থিত কাতারের মূল দূতাবাস। এটি ওয়াশিংটন, ডি.সি. ২৫৫৫ এম স্ট্রীট, নর্থওয়েস্টে, জর্জটাউনের ওয়েস্ট এন্ডে অবস্থিত।
প্রেক্ষাপট
২০০৫ সাল পর্যন্ত দূতাবাসটি ৪২০০ উইসকন্সিন এভিনিউ নর্থওয়েস্টের অফিস বিল্ডিংয়ে অবস্থিত ছিল। বেশকিছু বছরজুড়ে দূতাবাসটি মাত্র দুইজন কূটনীতিকসহ বেশকিছু কর্মকর্তা নিয়ে পরিচালিত হত। সাম্প্রতিক সময়ে কাতার দেশটিকে ব্যাংকিং, ব্যবসা এবং পর্যটনক্ষেত্রে নিজেকে প্রতিষ্ঠিত করতে চায়, আর সেজন্য অধিক সংখ্যক দূতাবাসের প্রয়োজন ছিল। কাতার এবং যুক্তরাষ্ট্রের পারস্পরিক সম্পর্কের প্রেক্ষিতেও যুক্তরাষ্ট্রে অধিক সংখ্যক কূটনৈতিক স্থাপনার দরকার ছিল।
২০০১ সালে কাতার বর্তমান ভবনটি ক্যাসলটন হোল্ডিংসের কাছ থেকে ১৩.৬ মিলিয়ন ডলারে ক্রয় করে নেয়। পূর্বে ভবনটিতে অল্পকিছু স্থাপনাই ছিল। দূতাবাসটি বর্তমান রাষ্ট্রদূত মোহাম্মদ জাহেম আল কুওয়ারি। তিনি ২০১৪ সালের মার্চ মাস থেকে এ দায়িত্বপালন করছেন।
স্থাপত্য এবং নির্মাণ
কাতার সরকার ''দ্য জর্জটাউন ডিজাইন ইনক. (জিডিজি)'' এর মাধ্যমে মখলেস আল-হারিরিকে প্রধান স্থাপত্যবিদ রেখে সম্পূর্ণ ভবনটি সাজায়। প্রথম ধাপে ভবনটির জায়গার প্রকৃত মূলায়ণ করার মাধ্যমে পরিকল্পনা গ্রহণ করা হয়। দ্বিতীয় ধাপে প্রকল্পটির সার্বিক অবকাঠামো ধরে রেখে উন্নয়ন ঘটানো হয়। সেইসাথে সুসংহত স্থাপত্য ও প্রকৌশল নকশার মাধ্যমে ভবনটিকে পুনঃনির্মাণ করা  হয়।
যথাযথ নিয়ম বজায় রাখার জন্য প্রকল্পটিকে যুক্তরাষ্ট্রের বিভিন্ন সরকারি সংস্থা কর্তৃক সংবিধিবদ্ধ পর্যালোচনা এবং অনুমোদনের প্রয়োজন ছিল। পররাষ্ট্র দপ্তর, যুক্তরাষ্ট্রের চারুকলা বিভাগ, ডিস্ট্রিক্ট অব কলাম্বিয়া ডিপার্টমেন্ট অব কনজ্যুমার অ্যান্ড রেগুলেটরি অ্যাফেয়ার্স এবং অ্যাডভাইজরি নেইবারহুড অ্যাসোসিয়েশন প্রভৃতি প্রতিষ্ঠান এর অনুমোদন দেয়।
জর্জটাউন ডিজাইন গ্রুপ কর্তৃক সকল প্রয়োজনানুযায়ী অনুমোদনের পর প্রকল্পটির অর্থদাতা কাতার ইসলামিক ব্যাংক (কিউআইবি) প্রকল্পটির খরচ কমানোর চেষ্টা করে। কাতার পররাষ্ট্র মন্ত্রণালয় অবশ্য মখলেস আল-হারিরির নকশানুযায়ী প্রকল্পটির বাস্তবায়ন করার উদ্যোগ গ্রহণ করে।
ভবনটির মূল স্থাপত্যবিদ মখলেস আল-হারিরি বলেন, "নবনির্মিত ভবনটির নকশা কাতার গতিশীল উন্নয়ন এবং বর্ধিষ্ণু কূটনৈতিক ও অর্থনৈতিক অবদানকে প্রকাশ করে।"
সংযোগকৃত নকশার জন্য মারিয়া মিদানি এবং বারবারা মুলনেক্সও অবদান রাখেন। নতুন বাহ্যিক আরবীয় নকশার চিহ্ন কাতারের সাংস্কৃতিক ঐতিহ্যকে ওয়াশিংটন ডি.সি.র শহুরে ধাঁচের মধ্যে গড়ে তোলে। নবনির্মিত ভবনটির অভ্যন্তরীণ অংশে অফিসের জন্য়, স্টেট-অব-দ্য-আর্ট সম্মেলনকেন্দ্র, বিশেষ ঘটনাবলীর জন্য স্থান রাখা হয়েছে।
ই-মেইল
right|thumb|300px|ই-মেইল পড়ার সফটওয়ার মোজিলা থান্ডারবার্ড
একটি ই-মেইল বার্তা তিনটি অংশ নিয়ে গঠিত- বার্তার খাম বা মোড়ক, বার্তার হেডার বা মূল (যেটাতে বার্তা কোথায় এবং কার কাছ থেকে তথ্য থাকে) এবং বার্তা। হেডার মেইল নিয়ন্ত্রণের তথ্য বহন করে, যেটাতে (কম করে হলেও) প্রেরকের ই-মেইল ঠিকানা, এক বা একাধিক প্রাপকের ঠিকানা থাকে। কিন্তু সাধারণত আরো বিস্তারিত তথ্যও থাকে যেমন হেডার বিষয়বস্তুর জন্য একটি ফিল্ড এবং বার্তা প্রেরণের তথ্য, গ্রহণের তথ্য প্রভৃতি।
উৎপত্তিগতভাবে বার্তায় লেখা (৭ বিটের আসকি এবং অন্যান্যগুলো) হল যোগাযোগের মাধ্যম কিন্তু ই-মেইল এখন মাল্টিমিডিয়াও পাঠাতে পারে এবং এটাচমেন্ট(সংযুক্তি) সংযুক্ত করতে পারে। এটি আরএফসি ২০৪৫ থেকে ২০৪৯এ পাঠানোর একটি প্রক্রিয়া। এই আরএফসি কে এমআইএমই বলে যার অর্থ হল মাল্টিপারপাস ইন্টারনেট মেইল ইক্সটেনশন। thumb|150px|অ্যাট চিহ্ন, প্রত্যেকটি এসএমটিপি ই-মেইলের অত্যাবশ্যকীয় অংশ
অর্পানেটে নেটওয়ার্ক ভিত্তিক ই-মেইলগুলো প্রথমে বিনিময় হত এফটিপি (ফাইল ট্রান্সফার প্রোটোকল) দিয়ে, কিন্তু এখন এসএমটিপি (সিম্পল মেইল ট্রান্সফার প্রোটোকল) দিয়ে বিনিময় করা হয় যা প্রথম প্রকাশিত হয় ১৯৮২ সালে(RFC 821)। বার্তা পাঠানোর প্রক্রিয়ায় এসএমটিপি তার খাম বা এনভেলপ এ ভিন্ন (বার্তা এবং হেডার থেকে)ডেলিভারি তথ্য জমা করে রাখে।
বানান
বিভিন্ন রকম ইংরেজি বানান রয়েছে বাছাই করার যেগুলো একে অন্যের সাথে মিলে না ।
ই-মেইল ঠিকানা
ইমেইল ঠিকানা দুইটি অংশে বিভক্ত। প্রথম অংশটি হল ব্যবহারকারী নাম। এর ঠিক পরপরই থাকে @ চিহ্নটি। তার পরে থাকে সংশ্লিষ্ট ব্যবহারকারীর প্রতিষ্ঠানের নাম। যেমন: abc@cde.com এই ঠিকানাটিতে abc হল ব্যবহারকারী নাম, cde.com হল ব্যবহারকারীর মেইল সার্ভিস প্রদানকারী প্রতিষ্ঠানের নাম।
ই-মেইল সিস্টেম
ইমেইল প্রেরণের ক্ষেত্রে দুইটি মূল সফটওয়ার কাজ করে। এগুলো হলো:
মোজিলা থান্ডারবার্ড। ইন্টারনেট ভিত্তিক মেইল ব্যবস্থায় ওয়েবভিত্তিক ইন্টারফেসটিই মেইল ইউজার এজেন্ট হিসাবে কাজ করে থাকে।
মেইল ট্রান্সফার এজেন্ট
মেইল ট্রান্সফার এজেন্ট হল ইমেইল স্থানান্তরের কাজে ব্যবহৃত সার্ভার সফটওয়ার। উদাহরণ হল সেন্ডমেইল, কিউমেইল, প্রভৃতি।
উপকারিতা
এর অন্যতম দিক হল দ্রুততম সময়ে ও কমখরচে তথ্য আদানপ্রদান করা যায় ৷
অপকারিতা
আজকাল প্রতারকচক্র ইমেইলের মাধ্যমে  প্রতারনা করছে এবং অনেক অবৈধ তথ্য অাদানপ্রদান করে ৷ অনেক সময় অবৈধ বস্তু কেনাবেচাতে চোরাকারবারিরা ইমেইলের ব্যবহার করে ৷
ইরানের আইনসভা নির্বাচন, ২০০৪
পটভূমি
ইরানের পার্লামেন্টে ২০০৪ সালের নির্বাচনের প্রথম রাউন্ড ২০ ফেব্রুয়ারি, ২০০৪ সালে অনুষ্ঠিত হয়েছিল। সেই সময়ে ২৯০টি আসনের অধিকাংশের সিদ্ধান্ত নেওয়া হয়েছিল কিন্তু আড়াই মাস পরে ২০০৪ সালের ৭ ই মে, অবশিষ্ট ৩৯ টি আসনের জন্য যেখানে কোনও প্রার্থী প্রথম রাউন্ডে পর্যাপ্ত ভোট পাননি। তেহরান এলাকায়, ১৭ জুন, ২০০৫ এর ইরানের রাষ্ট্রপতি নির্বাচনের সাথে অনুষ্ঠিত হওয়ার জন্য রানঅফ নির্বাচন স্থগিত করা হয়েছিল।
২০০৪ সালের জানুয়ারী মাসে প্রায় ২৫০০ জন প্রার্থীকে নিষিদ্ধ করার সিদ্ধান্তের পরে একটি গুরুতর রাজনৈতিক সংকটের মধ্যে এই নির্বাচন অনুষ্ঠিত হয়েছিল - প্রায় অর্ধেক - যার মধ্যে ৮০ জন সংসদ প্রতিনিধি ছিলেন। রক্ষণশীল কাউন্সিল অব গার্ডিয়ানস ভেটিং বডির এই সিদ্ধান্ত "ইরানী গণতন্ত্রের যে কোন ভানকে চূর্ণ-বিচূর্ণ করে দিয়েছে", কিছু পর্যবেক্ষকদের মতে।
নিষেধাজ্ঞার শিকার হয়েছিল সংস্কারপন্থীরা, বিশেষ করে ইসলামিক ইরান পার্টিসিপেশন ফ্রন্টের (আইআইপিএফ) সদস্যরা এবং বেশ কয়েকজন নেতাও অন্তর্ভুক্ত। নিষিদ্ধ ঘোষিত প্রার্থীদের মধ্যে রয়েছে ইব্রাহিম আসগারজাদেহ, মোহসেন মিরদামাদি, মোহাম্মদ-রেজা খাতামি এবং জামিলেহ কাদিভার । ইরানের অনেক অংশে, এমনকি পর্যাপ্ত স্বতন্ত্র প্রার্থীও অনুমোদিত ছিল না, তাই সংস্কারপন্থীরা তাদের সাথে জোট গঠন করতে পারেনি। সম্ভাব্য ২৮৫টি আসনের মধ্যে (৫টি আসন ধর্মীয় সংখ্যালঘুদের জন্য সংরক্ষিত: খ্রিস্টান, ইহুদি এবং জরথুস্ত্রীয়দের জন্য), অংশগ্রহণকারী সংস্কারবাদী দলগুলি শুধুমাত্র ১৯১ জন প্রার্থীকে পরিচয় করিয়ে দিতে পারে। শিরিন এবাদি সহ অনেক সংস্কারপন্থী সামাজিক ও রাজনৈতিক ব্যক্তিত্ব জনগণকে ভোট না দিতে বলেছেন (যদিও কিছু সংস্কারপন্থী দলের নেতা, যেমন আইআইপিএফ-এর নেতারা বিশেষভাবে উল্লেখ করেছেন যে তারা নির্বাচন বয়কট করবেন না)। কিছু মধ্যপন্থী সংস্কারপন্থী, প্রেসিডেন্ট মোহাম্মদ খাতামি সহ, রক্ষণশীল প্রার্থীদের সহজ সংখ্যাগরিষ্ঠতা অস্বীকার করার জন্য নাগরিকদের ভোট দেওয়ার আহ্বান জানিয়েছেন।
রক্ষণশীল রাজনৈতিক গোষ্ঠীগুলির মধ্যে রয়েছে জঙ্গি ধর্মযাজক সমিতি এবং ইসলামিক কোয়ালিশন সোসাইটি । উদারপন্থী-সংস্কারপন্থী দলগুলোর মধ্যে রয়েছে জঙ্গি ক্লারিক্স সোসাইটি, ইসলামিক ইরান পার্টিসিপেশন ফ্রন্ট, কনস্ট্রাকশন এক্সিকিউটিভস এবং ওয়ার্কার্স হাউস ।
নির্বাচনের আগের দিন সংস্কারপন্থী সংবাদপত্র ইয়াস-ই- ন ও শরঘ নিষিদ্ধ করা হয়।
ফলাফল
! style="background-color:#E9E9E9;text-align:left;" |প্রার্থীদের ওরিয়েন্টেশন ! style="background-color:#E9E9E9;text-align:right;"|আসন (১ম ধাপে) ! style="background-color:#E9E9E9;text-align:right;"|আসন (দ্বিতীয় ধাপে) ! style="background-color:#E9E9E9;text-align:right;"|আসন (মোট) ! style="background-color:#E9E9E9;text-align:right;"|%
সেন্ট্রাল ইন্টেলিজেন্স এজেন্সি (সিআইএ) বিশ্লেষণ অনুসারে, রক্ষণশীলরা ১৯০টি আসন জিতেছে, সংস্কারপন্থীরা ৫০টি এবং স্বতন্ত্ররা ৪৩টি আসনে জিতেছে।
আল জামিয়াতুল ইসলামিয়া তাজুল উলুম তাহাফফুজে খতমে নবুয়ত
আল জামিয়াতুল ইসলামিয়া তাজুল উলুম তাহাফফুজে খতমে নবুয়ত ব্রাহ্মণবাড়িয়া সদর উপজেলার কান্দিরপাড়া এলাকায় অবস্থিত একটি কওমি মাদ্রাসা। এই এলাকাটি ছিল কাদিয়ানী অধ্যুষিত। তারা কাদিয়ানী মতবাদ প্রচারের জন্য এখানে ১টি মসজিদ নির্মাণ করে। তাদের কার্যক্রম বৃদ্ধি পেলে জামিয়া ইসলামিয়া ইউনুছিয়ার তৎকালীন মহাপরিচালক বড় হুজুর খ্যাত সিরাজুল ইসলাম স্থানীয়দের সাথে নিয়ে ঐ মসজিদ থেকে কাদিয়ানীদের উৎখাত করে ১৯৮৭ সালে তার পাশে একটি মাদ্রাসা স্থাপন করে নামকরণ করেন ‘তাহাফফুজে খতমে নবুয়ত’।
ইতিহাস
হাফেজ ইদ্রিস, হুসাইন আহমদ, মোবারক উল্লাহ, আবুল কাসেম সহ প্রমুখ ব্যক্তিবর্গ মাদ্রাসাটি প্রতিষ্ঠার সময় সহযোগিতা করেছেন। প্রতিষ্ঠার পর থেকে ক্রমবর্ধমান হারে মাদ্রাসার ছাত্রসংখ্যা বৃদ্ধি পায়। ফলে ২০০১ সালে এখানে দাওরায়ে হাদিস (মাস্টার্স) খোলা হয়। মাদ্রাসার বর্তমান জমির পরিমাণ ১৮ শতক। ২০১২ সালে অধ্যয়নরত ছাত্রসংখ্যা ছিল মোট ৫৪০ জন ও শিক্ষক ১৮। ১৯৮৭ থেকে ১৯৯৫ পর্যন্ত মাদ্রাসাটির মুহতামিম ছিলেন নুরুল ইসলাম। তারপর দায়িত্ব পালন করেছেন মাওলানা এমরান। তিনি একই সাতে শায়খুল হাদিসের দায়িত্বও পালন করেছেন।
২০০১ সুনামগঞ্জ বোমা হামলা
২০০১ সুনামগঞ্জ বোমা হামলা ছিলো সুনামগঞ্জ জেলার শাল্লা উপজেলায় হরকাতুল জিহাদ আল-ইসলামী জঙ্গিগোষ্ঠী কর্তৃক বাংলাদেশ আওয়ামীলীগের এক সভায় ২৬শে সেপ্টেম্বর ২০০১ তারিখে সংগঠিত একটি বোমা হামলা যাতো ৪ জন নিহত হয়।
পটভূমি
তত্ত্বাবধায়ক সরকার সাধারণ নির্বাচন অনুষ্ঠানের দায়িত্বে এবং দায়বদ্ধ ছিলেন। নির্বাচনের সময় অতিরিক্ত নিরাপত্তার জন্য সরকার ৫০ জন সামরিক ব্যক্তিকে মোতায়েন করেছিল। ২০০৩ সালের ২৩ সেপ্টেম্বর বাংলাদেশ আওয়ামী লীগের নির্বাচনী সমাবেশে বাগেরহাট জেলায় বোমা ফেলা হয়েছিল।
আক্রমণ
২০০১ সালের বাংলাদেশ সাধারণ নির্বাচনের জন্য বাংলাদেশ আওয়ামীলীগ তখন প্রচারণা চালাচ্ছিল। বাংলাদেশ আওয়ামী লীগ একটি ধর্মনিরপেক্ষ রাজনৈতিক দল বলে নিজেকে দাবি করে। ২০০৬ সালের ২৬ শে সেপ্টেম্বর সুনামগঞ্জ জেলার বাংলাদেশ আওয়ামী লীগের সমাবেশে বোমা হামলায় ৪ জন নিহত ও ১০ জন আহত হয়।  সমাবেশটির নেতৃত্বে ছিলেন বাংলাদেশ আওয়ামী লীগের রাজনীতিবিদ সুরঞ্জিত সেনগুপ্ত।
বিচার
২০০৮ সালের তথ্যমতে সুনামগঞ্জ বোমা হামলাটি অমীমাংসিত রয়েছে। বাংলাদেশ সরকারের বিশ্বাস ছিলো যে এই হামলার জন্য হরকাতুল জিহাদ আল-ইসলামীর নেতা মুফতি আব্দুল হান্নান দায়ী। ১২ এপ্রিল ২০১৭ তারিখে তার মৃত্যুদন্ড কার্যকর করা হয়েছিল।
রাহিবাঈ সোমা পপেরে
প্রারম্ভিক জীবন
রাহিবাঈ সোমা পপেরে মহারাষ্ট্রের আহমেদনগর জেলার আকোল ব্লকে জন্মগ্রহণ করেন। অক্ষরজ্ঞানহীন এই নারী কখনো বিদ্যালয়ে যান নি। তিনি সারা জীবন তার খামারে কাজ করেছেন এবং ফসলের জাতবৈচিত্র্য সম্পর্কে জ্ঞান আহরণ করেছেন।
পেন্সিল শার্পনার
thumbnail|right|একটি ম্যানুয়াল প্রিজম শার্পনার thumb|175px|সেলুলোজ সির্কাম্লদ্বারা জারিত বায়েগ্রেড থেকে তৈরি প্রিজম পেন্সিল শার্পনার
ইতিহাস
পেন্সিল আবিষ্কারের পর থেকে পেন্সিল কাটতে ছুরিই ব্যবহার করা হত। আর কাঠমিস্ত্রিরা তাদের পেন্সিল কাটার জন্য ব্যবহার করতেন একটা লোহার পাতের মধ্যে ব্লেড দিয়ে তৈরি এক ধরনের যন্ত্র। এই যন্ত্রকেই একটু অদল বদল করে ফ্রান্সের গণিতের অধ্যাপক বার্নাড ল্যাসিকম ১৮২৮ সালে প্রথম পেন্সিল কাটার তৈরি করলেন, যার ফ্রেঞ্চ প্যাটেন্ট নম্বর ছিল ২৪৪৪। এই যন্ত্রটি প্রচুর পরিমাণে তৈরির জন্য তিনি সরকারি অনুমতিও পেয়ে যান। এই যন্ত্রটি ছিল এমনই যাতে পেন্সিল কাটার সময় একটুও ব্লেডটা নড়বে না। ব্যাপক জনপ্রিয়তা পায় সেটি। ১৮৪৭ সালে থেরি ডেস এস্টওয়াক্স তৈরি করলেন আরও একধরনের সার্পনার। পেন্সিল সার্পনার আবিষ্কারের পর থেকে বিভিন্ন কোম্পানি নানা রকম সার্পনার তৈরি করতে শুরু করে। ১৮৮৬ সাল থেকে গাল্ড অ্যান্ড কুক নামক কোম্পানিটি জেম পেন্সিল সার্পনার নামে একধরনের কাটার তৈরি করত। যা এখনকার সার্পনারের মতো মোটেই দেখতে ছিল না। তবু ১৯১৮ সাল পর্যন্ত এটি সবার কাছে খুবই জনপ্রিয় ছিল। পারফেক্ট পেন্সিল পয়েন্টার নামের কোম্পানিটিও ১৮৯০ সালে একধরনের স্টিলের সার্পনার তৈরি করে। এটিও খুবই জনপ্রিয় হয়েছিল। সময়ের সাথে সাথে কার্যকারিতা আর প্রয়োজন অনুযায়ী পেন্সিলের শিষ সরু মোটা করতে নানা ধরনের সার্পনার তৈরি হতে থাকে। ১৮৫৫ সালে মার্কিন যুক্তরাষ্ট্রে প্রথম সার্পনার তৈরি করেন অল্টার কে ফস্টার। তিনি একটা গোল ব্লেড ফিট করে দিলেন একটা বক্সের মধ্যে। আর সেই ব্লেডের সঙ্গে জুড়ে দিলেন একটি হ্যান্ডল, যেটা ঘোরালে ব্লেডটা ঘুরতে থাকবে আর তার মধ্যে পেন্সিল দিলে সুন্দরভাবে কাটা হয়ে যাবে। ১৮৭০ সাল পর্যন্ত এইরকম যন্ত্রই পেন্সিল কাটার জন্য ব্যবহার হত সেদেশে। এই রকম যন্ত্রটি যদি বিদ্যুতে চালানো যায় কেমন হয়, এমনই ভাবতে ভাবতে ১৯১৭ সালেই যুক্তরাষ্ট্রে প্রথম আবিষ্কার হল বৈদ্যুতিক পেন্সিল সার্পনার। তবে এর আগে বিভিন্ন দেশে নানারকম সার্পনার তৈরি ও ব্যবহার শুরু হয়ে যায়। মে ২০১১-এ যুক্তরাষ্ট্রের ওহাইও রাজ্যের পর্যটন দপ্তর সাবেক মন্ত্রী রেভারেন্ড পল জনসন, যিনি ২০১০ সালে মারা যান, তার সংগৃহীত শতাধিক পেন্সিল সার্পনার দিয়ে একটি প্রদর্শনীর আয়োজন করে। দ্বিতীয় বিশ্বযুদ্ধের সাবেক এই সেনানী তার দক্ষিণপশ্চিম ওহাইওর কার্বন হিলের ছোট্ট বাড়িতে তিন হাজার চারশো’র বেশি সার্পনারের বিশাল এক সংগ্রহ গড়ে তুলে ছিলেন। তার এই সংগ্রহের বাতিক শুরু হয় ১৯৮০’র দশকে যখন তার স্ত্রী তাকে কয়েকটি পেন্সিল সার্পনার উপহার দেন। জনসন তার সংগ্রহগুলোকে কয়েকটা ক্যাটাগরিতে ভাগ করে ছিলের যেমন- বিড়াল, ক্রিসমাস এবং ডিজনিল্যান্ড। তার সবচেয়ে পুরনো সার্পনারটি ছিল ১০৫ বছর পুরনো।
আব্দুলপুর ইউনিয়ন
আব্দুলপুর ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৭৮.৯৯ কিমি২ (৩০.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৯,৯৪৭ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৪টি।
ভ্যাসোপ্রেসিন
ভ্যাসোপ্রেসিন (ইংরেজি: Vasopressin), যা অ্যান্টিডাইইউরেটিক হরমোন বা ADH, আর্জিনিন ভ্যাসোপ্রেসিন, আর্জিপ্রেসিন নামেও পরিচিত, যা অধিকাংশ স্তন্যপায়ী প্রাণির নিউরো-হাইপোফাইসিয়াল হরমোন। এর দুটি প্রধান কাজ হলো শরীরে জল ধরে রাখা এবং রক্ত বাহক (blood vessel) কে সংকোচন করা। বৃক্কের নেফ্রনের সংগ্রাহী ডাক্টে জলের পুনর্শোষণ বাড়িয়ে শরীরের জলের পরিমাণ ধরে রাখে। ভ্যাসোপ্রেসিন একটি পেপটাইড হরমোন। এটি প্রান্তিক ভাস্কুলার প্রতিরোধ বৃদ্ধির মাধ্যমে রক্তচাপ বৃদ্ধি করে।এটি রক্তে পানি,গ্লুকোজ ও ইলেক্ট্রলাইট নিয়ন্ত্রণ করে হোমিওস্ট্যাটিস করতে সাহায্য করে।  এটি হাইপোথ্যালামাসএ সংশ্লেষিত হয় এবং পশ্চাৎ পিটুইটারিতে জমা হয়।  এর অর্ধ জীবন ১৬-২৪ মিনিট।
সিঁড়ি
বিভিন্ন উচ্চতার ভিন্ন ভিন্ন তলকে সংযোগ সাধনের জন্য পরপর কতগুলো ধাপের সুবিধাজনক বিন্যাসই হলো সিঁড়ি (ইংরেজি: Stairway বা Stair])।
প্রায়োগিক শব্দসমূহ
right|thumb|250px|ভ্যাটিকান জাদুঘরে ঘোরানো সিঁড়ি
পরিমাপ
সিঁড়ির পরিমাপ পরিস্থিতি ও ব্যবহার ভেদে ভিন্ন হয়। তাই সিঁড়ির নির্দিষ্ট কোন পরিমাপ নেই। তবে, সাধারণ ভাবে কিছু নিয়ম মেনে চলা হয়। এখান থেকে পাওয়া মান অনুসারে সিঁড়ির আদর্শ মান ধরা যায়, ট্রেড ৩০ সে.মি ও রাইসার ১৪ সে.মি। ট্রেডে প্রতি ২৫ মি.মি কমানোর জন্য রাইসার এ ১২-১৩ মি.মি যোগ করতে হবে।
এই পরিমাপগুলো কোনো সুনির্দিষ্ট মান নয়, কেবলমাত্র সুবিধাজনক মান হিসেবে প্রণয়ন করা হয়েছে। যে কোনো ক্ষেত্রেই এর হেরফের হতে পারে।
ভাদেশ্বর ইউনিয়ন
ভাদেশ্বর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
বঙ্কিমাঞ্জলী স্টেডিয়াম
বঙ্কিমাঞ্জলী স্টেডিয়াম বা সাধারাণভাবে নৈহাটি স্টেডিয়াম হল ভারতের পশ্চিমবঙ্গ রাজ্যের নদিয়া জেলার নৈহাটি পৌরসভার অন্তর্গত একটি ফুটবল স্টেডিয়াম। স্টেডিয়ামটি সাহিত্যিক বঙ্কিমচন্দ্র চট্টোপাধ্যায়-এর স্মরণে নামাঙ্কিত। এটি কলকাতা ফুটবল লিগ আয়োজন করার পাশাপাশি আইএফএ শীল্ড, আই-লিগ , ডুরান্ড কাপ প্রভৃতি প্রতিযোগিতা আয়োজন করেছে। স্টেডিয়ামে ফ্রেন্ডলি ক্লাব ফুটবল প্রতিযোগিতা নৈহাটি গোল্ড কাপ প্রতি বছর অনুষ্ঠিত হয়ে থাকে।
বিবাহের ধরন
বিবাহের ধরন, কার্যাদি এবং বৈশিষ্ট্য সংস্কৃতি থেকে সংস্কৃতিতে পরিবর্তিত হয় এবং সময়ের সাথে সাথে বিবাহের ধরন পরিবর্তিত হতে পারে। সাধারণভাবে দুই ধরনের বিবাহ রয়েছে: নাগরিক বিবাহ এবং ধর্মীয় বিবাহ এবং সাধারণত বিবাহ উভয়ের সংমিশ্রণকে কাজে লাগায় (ধর্মীয় বিবাহগুলো প্রায়শই রাষ্ট্র দ্বারা অনুমোদিত এবং স্বীকৃত হতে হয়, এবং অপরদিকে নাগরিক বিবাহ, যদিও ধর্মীয় আইনে অনুমোদিত নয়, তবুও সম্মানিত হয়)। ভিন্ন ভিন্ন ধর্মের লোকদের মধ্যে বিবাহকে আন্তঃসত্ত্বা বিবাহ বলা হয়, যদিও বৈবাহিক রূপান্তর, আন্তঃসত্য বিবাহের চেয়ে আরও বিতর্কিত ধারণা, একটি ধর্মীয় প্রয়োজন সন্তুষ্ট করার জন্য একজন অংশীদারের অন্য অংশের ধর্মের রূপান্তরকে বোঝায়।
এশিয়া এবং আফ্রিকা
আফ্রিকা এবং এশিয়ার বিবাহ আইন সম্পর্কিত মূল বিষয়গুলো হল;
বেঙ্গালুরু জেলা
বেঙ্গালুরু জেলা ভারতের কর্ণাটক রাজ্যের একটি জেলা ছিল। ১৫ আগস্ট ১৯৮৬ সালে, এই জেলাকে বিভক্ত করে বেঙ্গালুরু নগর জেলা এবং বেঙ্গালুরু গ্রামীণ জেলা নামে দুটি নতুন জেলা গঠন করা হয়।
বিভক্তির পূর্বে জেলার আয়তন ছিল ৮,০০৮ কিলোমিটার এবং এর দক্ষিণে কাবেরী নদী, পূর্বে পোনাইয়ার, এবং পশ্চিমে শিশমা নদী ছিল। এটি আর্কাবতী উপত্যকা দ্বারা গঠিত ছিল; এর প্রধান পর্বতমালা ছিল শিবগঙ্গা শিখর (১৪১৩ মিটার) এবং সাভানদুর্গা (১২৪৭ মিটার)।
ব্রিটিশ শাসনামলে জনসংখ্যা ছিল:
এটির নয়টি 'তহসিল' বা 'তালুক' তিনটি ভাগে বিভক্ত ছিল:
জেলায় তেরোটি পৌরসভা ছিল:
শাহজালাল আহম্মদ
জন্ম ও শিক্ষাজীবন
শাহজালাল আহম্মদের জন্ম নোয়াখালী জেলার সেনবাগ থানার ওমুরুখা ইউনিয়নের হরিণকাটা গ্রামে। তার বাবার নাম আলতাফ আলী এবং মায়ের নাম জমিলা খাতুন। তার স্ত্রীর নাম সাফিয়া খাতুন।
কর্মজীবন
পাকিস্তানি সেনাবাহিনীতে চাকরি করতেন শাহজালাল আহম্মদ । ১৯৭১ সালে কর্মরত ছিলেন কুমিল্লা সেনানিবাসে। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে যুদ্ধে যোগ দেন। দুই নম্বর সেক্টরের রাজনগর সাবসেক্টরের গেরিলা মুক্তিযোদ্ধাদের দলে ছিলেন তিনি।
মুক্তিযুদ্ধে ভূমিকা
১৯৭১ সালে নোয়াখালী জেলার সেনবাগ উপজেলার দক্ষিণে ফেনী-লক্ষ্মীপুর সড়কের সংযোগস্থলে অবস্থিত কল্যাণদী ছিলো সেনবাগ ও সোনাইমুড়ী এলাকার বৃহত্তর জনগোষ্ঠীর চলাচলের অন্যতম সংযোগস্থল। ১৯৭১ সালে কল্যাণদীতে ছিল পাকিস্তানিদের সুরক্ষিত একটি ক্যাম্প। এই ক্যাম্পে ছিল পাকিস্তানি মিলিশিয়া, এ দেশীয় রাজাকার ও আলবদর সমন্বয়ে প্রায় ১৫০ জনের জনবল। নির্যাতন-হত্যা-লুণ্ঠনের মাধ্যমে তারা আশপাশে ত্রাসের রাজত্ব কায়েম করেছিল। ঈদুল ফিতরের আগের রাতে ১৮ সেপ্টেম্বর সেখানে মুক্তিযোদ্ধারা অপারেশন করেন। মুক্তিযোদ্ধাদের কয়েকটি দল এই অপারেশনে অংশ নেয়। এক নম্বর কাট অফ পার্টি দায়িত্ব পালন করে সেবারহাট বাজারে। তাদের ওপর দায়িত্ব ছিল পূর্বদিক থেকে যাতে ওই ক্যাম্পে কোনো সহায়তা না আসতে পারে। কাট অফ পার্টি দুই জমিদারহাটে অবস্থান নেয়। তাদের ওপর দায়িত্ব ছিল যাতে চৌমুহনীর দিক থেকে কোনো সহায়তা না আসতে পারে। অ্যাকশন পার্টি আক্রমণ পরিচালনা করে। এই দলে ছিলেন শাহজালাল আহম্মদসহ ৪০ জন। শাহজালাল আহম্মদ ও তার সহযোদ্ধারা অন্ধকারে নিঃশব্দে এগিয়ে যাচ্ছেন শত্রু পাকিস্তানিদের অবস্থানের দিকে। তাদের সঙ্গে আছে জিএফ রাইফেল। ক্যাম্পের অদূরে অবস্থান নিয়ে তারা এনারগা গ্রেনেড ফায়ার করলেন। একই সময় অন্য সহযোদ্ধারা হ্যান্ডগ্রেনেড নিক্ষেপ করলেন। তারপর তারা এগিয়ে যেতে থাকলেন ক্যাম্পের দিকে। এমন সময় হঠাৎ গুলিবিদ্ধ হয়ে মাটিতে লুটিয়ে পড়লেন শাহজালাল আহম্মদ ও তার দুই সহযোদ্ধা। মুক্তিযোদ্ধারা দুটি দলে বিভক্ত হয়ে পাকিস্তানিদের ক্যাম্পে আক্রমণ চালান। পরিকল্পনা মোতাবেক তারা প্রথমে জিএফ রাইফেল দিয়ে এনারগা গ্রেনেড ফায়ার করেন। হঠাৎ এ আক্রমণে পাকিস্তানি মিলিশিয়া-রাজাকার ও আলবদররা ভ্যাবাচেকা খেয়ে যায়। তাদের হতভম্ব অবস্থা কাটতে না কাটতেই স্পেশাল টাস্ক পার্টি পাকিস্তানিদের বিভিন্ন ব্যাংকারে হ্যান্ডগ্রেনেড নিক্ষেপ করে। মুক্তিযোদ্ধারা শুনতে পান শত্রুদের আর্তনাদ। এই সময় অ্যাকশন পার্টির মুক্তিযোদ্ধারা ক্যাম্প দখল করার জন্য দৌড়ে সেদিকে যেতে থাকেন। তখনই ক্যাম্প থেকে পাকিস্তানিরা ব্রাশ ফায়ার করে। এই ব্রাশফায়ারে শাহজালাল আহম্মদ, সহযোদ্ধা মোহাম্মদ আলী, আবু তাহের গুলিবিদ্ধ হয়ে মাটিতে লুটিয়ে পড়েন। শাহজালাল আহম্মদ ও আবু তাহেরের মাথায় গুলি লাগে। তারা দুজন সঙ্গে সঙ্গে মৃত্যুবরণ করেন। মোহাম্মদ আলী পরে মারা যান। সেখানে এক ঘণ্টারও বেশি সময় তুমুল যুদ্ধ হয়। এরপর পাকিস্তানিরা রণেভঙ্গ দিয়ে পালিয়ে যায়।
গৌতমবুদ্ধ নগর লোকসভা কেন্দ্র
গৌতমবুদ্ধ নগর লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর নয়ডা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল- এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
গৌতমবুদ্ধ নগর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী মহেশ শর্মা।
কাপ্পা
কাপ্পা (বড় হাতের Κ, ছোট হাতের অক্ষর ব্যবহার κ বা কার্সিভ κ; κάππα , কপ্পা ) গ্রীক বর্ণমালার দশম অক্ষর, এটি প্রাচীন ও আধুনিক গ্রিক ভাষায় [  ] শব্দটির প্রতিনিধিত্ব করতে ব্যবহৃত হয়। গ্রিক সংখ্যাগুলির সিস্টেমে, Kʹ  এর মান ২০। ফিনিশীয় লিপির অক্ষর কাফ থেকে নেওয়া হয়েছে। কাপ্পা থেকে যে অক্ষরগুলি এসেছে সেগুলির মধ্যে রয়েছে রোমান K|কে এবং সিরিলিক К К
গ্রিক সাধারণ নাম এবং স্থানের নামের সাথে কাপ্পা থাকলে প্রায়শই ইংরেজি "C" দিয়ে লেখা হয় কারণ গ্রিক থেকে রোমানীয় লিপ্যন্তরগুলির জন্য এর মধ্যে লাতিন বর্ণমালা : কনস্টান্টিনোপল, করিন্থ, ক্রীট রয়েছে । গ্রিক ভাষার সমস্ত আনুষ্ঠানিক আধুনিক রোমানাইজেশন এখন "কে" অক্ষরটি ব্যবহার করে।
কার্সিভ রূপ ϰ সাধারণত ছোট হাতের কাপ্পার একটি সাধারণ ফন্টের রূপ, তবে এটি ইউনিকোডে পৃথকভাবে এনকোড করা হয় যেখানে এটি গণিত এবং বিজ্ঞানের পৃথক প্রতীক হিসাবে ব্যবহৃত হয়। গণিতে, কাপ্পার বক্ররেখার নামকরণ করা হয় এই অক্ষর দিয়ে; এই বক্ররেখার স্পর্শক ১৭ তম শতাব্দীতে আইজ্যাক ব্যারো দ্বারা প্রথম গণনা করা হয়েছিল।
ইয়েহুদ (ব্যাবিলনীয় প্রদেশ)
ইয়েহুদ ছিলো যিহূদার বিদ্রোহ দমনের পর নব্য-ব্যাবিলনীয় সাম্রাজ্যের নবগঠিত একটি প্রদেশ। এটি প্রথমে ছিলো গদলিয়ের অধীনে নব্য-ব্যাবিলনীয় সাম্রাজ্যের একটি প্রশাসনিক অঞ্চল। ৫৩৯ খ্রিস্টপূর্বাব্দে নব্য-ব্যাবিলনীয় সাম্রাজ্যের পতনের পর প্রদেশটি হাখমানেশি সাম্রাজ্যে বিলীন হয়ে যায়।
পটভূমি
খ্রিস্টপূর্ব সপ্তম শতাব্দীর শেষের দিকে যিহূদা নব্য-ব্যাবিলনীয় সাম্রাজ্যের একটি করদ রাজ্যে পরিণত হয়; তবে সেই সময় জেরুসালেমের দরবারে প্রতিদ্বন্দ্বী দল থাকলেও, কিছু দল ব্যাবিলনের প্রতি আনুগত্য প্রকাশে সমর্থন দিয়ে আসছিলো এবং বাকিরা বিদ্রোহের আহ্বান করতে চাইছিলো। খ্রিস্টপূর্ব ষষ্ঠ শতাব্দীর প্রথমদিকে নবী যিরমিয় ও বাকিদের কড়া আপত্তি সত্ত্বেও রাজা যিহোয়াকিম নেবুচাদনেজারের বিরুদ্ধে বিদ্রোহ ঘোষণা করে এবং মিশরের ফারাও হফরার সাথে হাত মিলায়। বিদ্রোহ ব্যর্থ হয় এবং ৫৯৭ খ্রিস্টপূর্ব সালে অনেক যিহূদার বাসিন্দা যেমন নবী যিহিষ্কেল ইত্যাদিদের ব্যাবিলনে নির্বাসনে পাঠানো হয়। এর কয়েক বছর পর যিহূদা আবার বিদ্রোহ করে। ৫৮৯ খ্রিস্টপূর্ব সালে নেবুচাদনেজার আবার জেরুসালেম অবরোধ করে এবং অনেক ইহুদি মোয়াব, অম্মোন, ইদোম সহ বিভিন্ন দেশে পালিয়ে যায়। আঠারো মাসব্যাপী অবরোধের পর শহরের পতন হয় এবং নেবুচাদনেজার আবার জেরুসালেম লুন্ঠন ও ধ্বংস করে এবং শহরের কেন্দ্রীয় মন্দির পুড়িয়ে দেয়। এইভাবে ৫৮৬ খ্রিস্টপূর্বের মধ্যে যিহূদার অধিকাংশ অঞ্চলের অবস্থা শোচনীয় হয় এবং এর রাজকীয় পরিবার, পুরোহিত এবং অভিজাত ব্যক্তিদের ব্যাবিলনে নির্বাসন দেওয়া হয় যখন দেশটির অধিকাংশ জনসাধারণ প্রতিবেশী দেশগুলোতে আশ্রয় নিয়েছিলো। প্রাক্তন রাজ্যটির অর্থনীতি ও জনসংখ্যা শোচনীয় পর্যায়ে নেমে আসে।
ব্যাবিলনীয় যুগ (৫৮৭–৫৩৯ খ্রিস্টপূর্ব)
প্রাক্তন যিহূদা রাজ্য পরে ব্যাবিলনীয় প্রদেশে পরিনত হয় যেখানে স্থানীয় যিহূদীয়, দায়ূদের রাজবংশের বহির্ভূত, গদলিয় ছিলো এর প্রদেশপতি (অথবা সম্ভবত পুতুল রাজা)। মিলার এবং হেইস এর মতে এই প্রদেশে ছিলো উত্তরের বেথেল, মিসপাহ, পূর্বের জেরিকো, জেরুসালেম, পশ্চিমের বেথ-জুর এবং দক্ষিণের এন-গেদি। এই প্রদেশের প্রশাসনিক কেন্দ্র ছিলো মিসপাহ, জেরুসালেম নয়। প্রদেশপতি নিয়োগের খবর জানার পর, প্রতিবেশী দেশগুলোতে আশ্রয় নেওয়া ইহুদিরা যিহূদায় ফিরে আসে।
যদিও, গদলিয়কে প্রাক্তন রাজকীয় পরিবারের এক সদস্য হত্যা করে, এবং তার ব্যাবিলনীয় নিরাপত্তাবাহিনীর সদস্যদের হত্যা করা হয়, যার ফলে প্রদেশের ইহুদিরা মিশরে গিয়ে আশ্রয় নেয়। মিশরে, ইহুদি উদ্বাস্তুরা মিগদল, তাহপানহেস, নফ এবং পাথরোসে বসতি স্থাপন করে, এবং যিরমিয় তাদের সাথে সেখানে নৈতিক অভিভাবক হিসেবে চলে যান।
যদিও বাইবেলে এই ঘটনার তারিখ উল্লেখ নেই, তবে সম্ভবত এই ঘটনাটি ঘটেছিলো ৫৮২/১ খ্রিস্টপূর্ব সালে, ৫৮৬ খ্রিস্টপূর্বাব্দে জেরুসালেম ও প্রথম মন্দির ধ্বংসের চার বা পাঁচ বছর তিন মাস পরে।
জনসংখ্যা
ব্যাবিলনে গন্তব্যকারী বা মিশরে পৌঁছানো ইহুদি এবং ইহুদি প্রদেশ ও প্রতিবেশী দেশগুলোতে থেকে যাওয়া ইহুদিদের সংখ্যার ব্যাপারে বিশেষজ্ঞদের মাঝে বিতর্ক রয়েছে। যিরমিয়ের পুস্তক অনুসারে ৪,৬০০ জনকে ব্যাবিলন নির্বাসনে পাঠানো হয়। এই সংখ্যার সাথে নিশ্চয়ই ৫৯৭ খ্রিস্টপূর্বে নেবুচাদনেজারের প্রথম জেরুসালেম অবরোধে পাঠানো ব্যক্তিদের সংখ্যা যুক্ত করতে হবে যখন যিহূদার রাজা যিহূদীয়া, তার দরবার ও রাজ্যের গুরুত্বপূর্ণ নাগরিক, কারিগর সহ অন্যান্য আনুমানিক ১০,০০০ ইহুদিদের ব্যাবিলনে বন্দী করে নিয়ে যাওয়া হয়েছিলো। রাজাবলিও বলে যে সংখ্যাটি ছিলো আট হাজার। বিশিষ্ট প্রত্নতত্ত্ববিদ ইসরায়েল ফিঙ্কেলস্টাইন বলেন যে ৪,৬০০ জন পরিবারের কর্তাদের নির্দেশ করে এবং এবং ৮,০০০ সম্পূর্ণ সংখ্যা ছিলো, অন্যদিকে ১০,০০০ হচ্ছে দ্বিতীয় সংখ্যাটির চেয়ে বেশি। যিরমিয় পর্যন্ত আমাদের ধারণা প্রদান করেন যে এর সমতুল্য সংখ্যা মিশরে পালিয়ে থাকতে পারে। এসব হিসাব অনুসারে ফিঙ্কেলস্টাইন ধারণা করেন যে জনসংখ্যার তিন-চতুর্থাংশ যিহূদায় থেকে গিয়েছিলো।
ভিক্টোরিয়া হ্রদ
ভিক্টোরিয়া হ্রদ (Lake victoria) আফ্রিকা মহাদেশের বৃহত্তম এবং পৃথিবীর তৃতীয় বৃহত্তম হ্রদ। ক্ষেত্রফলের দিক দিয়ে এটি পৃথিবীর দ্বিতীয় বৃহত্তম বিশুদ্ধ পানির আধার। তবে গভীরতা তুলনামূলকভাবে কম হওয়ায় এটি পানির আয়তনের দিক দিয়ে বিশ্বে সপ্তম বৃহত্তম। তানজানিয়া, কেনিয়া এবং উগান্ডার মধ্যবর্তী একটি সুউচ্চ মালভূমির উপর এটি অবস্থিত। এ হ্রদে প্রায় ৩০০০ টি ছোট-বড় দ্বীপ রয়েছে, যার অনেকগুলোতেই মানব বসতি রয়েছে। নীল নদ এর দীর্ঘতম উৎস শ্বেত নীল নদের উৎপত্তি এ হ্রদ থেকেই।
ভূ-প্রকৃতি
240px|thumb|left|ভিক্টোরিয়া হ্রদ এবং গ্রেট রিফট ঊপত্যকা thumb|left|250px|ভিক্টোরিয়া হ্রদের পানিস্তরের উচ্চতার ভিন্নতা right|300px|thumb|স্যাটেলাইট থেকে তোলা ভিক্টোরিয়া হ্রদের ছবি,পশ্চিমে মেঘ ঢাকা কঙ্গোর বনাঞ্চল দেখা যাচ্ছে ভিক্টোরিয়া তুলনামূলকভাবে নবীন একটি হ্রদ। বর্তমান জলাধারটি সৃষ্টি হয় ৪,০০,০০০ বছর পূর্বে। ১৭,৩০০ বছর পূর্বে এটি পুরোপুরি শুকিয়ে যায়। ১৪,৭০০ বছর পূর্বে এটি পুনরায় ভরে উঠে।
আবিষ্কারের ইতিহাস
right|300px|thumb|কাম্পালা, উগান্ডার একটি রিসোর্ট থেকে তোলা ভিক্টোরিয়া হ্রদের ছবি ভিক্টোরিয়া হ্রদের কথা প্রথম শোনা যায় আরব বণিকদের বিবরণীতে। সোনা, হাতির দাঁতের খোঁজে আরবরা আফ্রিকার অভ্যন্তরে নৌপথগুলো ব্যবহার করতো। ১১৬০ সালের একটি আরব মানচিত্রে ভিক্টোরিয়া হ্রদকে সুস্পষ্টভাবে সঠিক অবস্থানসহ চিহ্নিত করা হয়।
১৮৫৮ সালে ব্রিটিশ অভিযাত্রী জন হানিং স্পেক মধ্য আফ্রিকায় অনুসন্ধান চালাতে গিয়ে সর্বপ্রথম ইউরোপীয় হিসেবে ভিক্টোরিয়া হ্রদের তীরে উপস্থিত হন। বিশাল জলরাশি দেখে তার মনে হয়, এটিই নীল নদের উৎস। মহারাণী ভিক্টোরিয়ার নামানুসারে তিনি এটির নামকরণ করেন।
ব্রিটিশ মিশনারী ও অভিযাত্রী ডেভিড লিভিংস্টোন স্পেকের দাবীর সত্যতা যাচাই করতে ব্যর্থ হন। তিনি আরও পশ্চিমে কঙ্গো নদীর কাছে পৌঁছান। অবশেষে আমেরিকান আবিষ্কারক হেনরি মরটন স্ট্যানলি এর সত্যতা যাচাই করতে সক্ষম হন।
পরিবেশ ও সামাজিক প্রভাব
250px|thumb|left|ভিক্টোরিয়া হ্রদের চারপাশে ক্রমাগত ঘনত্বের বৃদ্ধি মানবসৃষ্ট ঘটনায় সাম্প্রতিক সময়ে ভিক্টোরিয়া হ্রদের জীববৈচিত্র্যের ব্যাপক ক্ষতি হয়েছে। মৎস্য সম্পদ থেকে আয় বাড়াতে ১৯৫৪ সালে হ্রদে নাইল পার্চ মাছ ছাড়া হয়। ১৯৮০ সালের আগ পর্যন্ত এরা হ্রদে সীমিত আকারে ছিল। কিন্তু পরবর্তী সময়ে এদের ব্যাপক বংশবিস্তার ঘটে। একই সাথে হ্রদে নাইল তেলাপিয়া ছাড়া হয়। বন ধ্বংস করা, অতিরিক্ত জনসংখ্যার পাশাপাশি এ মাছগুলোর আধিক্য হ্রদের জীববৈচিত্র্যকে হুমকির মুখে ফেলে দিয়েছে। বহু অণুজীব প্রজাতি বিলুপ্ত হয়ে যাবার আশঙ্কা রয়েছে।
220px|left|thumb|হ্রদের চারপাশে স্থানীয় ভাষাভাষী জনগোষ্ঠিগুলো
ন্যালিউবেল বাঁধ
ভিক্টোরিয়া হ্রদের একমাত্র বহির্গামী উৎস উগান্ডার জিনজাতে অবস্থিত। প্রাকৃতিক একটি বাঁধের মাধ্যমে বহির্গামী পানি প্রবাহ নিয়ন্ত্রিত হত। ১৯৫২ সালে পানি প্রবাহ বাড়াতে ব্রিটিশ ঔপনিবেশিক প্রকৌশলীরা প্রাকৃতিক জল সংরক্ষণাগারটি ধ্বংস করে দেন।
যোগাযোগ ব্যবস্থা
১৯ শতকের শুরু থেকই লেক ভিক্টোরিয়া ফেরি সার্ভিস তানজানিয়া, কেনিয়া এবং উগান্ডার মধ্যে যোগাযোগের মাধ্যম। প্রধান বন্দরগুলোর মধ্যে আছে কিসুমো, জিনজা, পোর্ট বেল। অক্টোবর ৩,১৯৯৫ একটি ফেরি দুর্ঘটনায় ১০০০ লোকের বেশি মারা যায়, যা আফ্রিকার ইতিহাসে সবচেয়ে মর্মান্তিক জলপথ দুর্ঘটনা হয়ে চিহ্নিত হয়ে আছে।
আনোয়ার হোসেন (পাকিস্তানি ক্রিকেটার)
আনোয়ার হোসেন খোখার (انور حسین کھوکھر; জন্ম: ১৬ জুলাই, ১৯২০ - মৃত্যু: ৯ অক্টোবর, ২০০২) তৎকালীন ব্রিটিশ ভারতের লাহোর এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, মুম্বই, উত্তর ভারত ও সিন্ধু দলের প্রতিনিধিত্ব করেন আনোয়ার হোসেন। দলে তিনি মূলতঃ অল-রাউন্ডার হিসেবে খেলতেন। ডানহাতি ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন আনোয়ার হোসেন।
প্রথম-শ্রেণীর ক্রিকেট
১৯৪০-৪১ মৌসুম থেকে ১৯৫৪-৫৫ মৌসুম পর্যন্ত আনোয়ার হোসেনের প্রথম-শ্রেণীর খেলোয়াড়ী জীবন চলমান ছিল। ২০ বছর বয়সে ১৯৪০-৪১ মৌসুমে পঞ্চদলীয় প্রতিযোগিতায় বাদ-বাকী একাদশের বিপক্ষে মুসলিম দলের সদস্যরূপে অভিষেক ঘটে তার।
পাকিস্তানের মাটিতে অনুষ্ঠিত প্রথম-শ্রেণীর খেলায় প্রথম বলের মুখোমুখি হন ও বোল্ড হয়ে প্যাভিলিয়নে ফিরে যান। ডিসেম্বর, ১৯৪৭ সালে সিন্ধু দলের সদস্যরূপে পশ্চিম পাঞ্জাবের বিপক্ষে অনুষ্ঠিত খেলায় এ ঘটনার মুখোমুখি হন তিনি। ১৯৯০-এর দশকে এ দূর্ভাগ্যজনক কীর্তির সন্ধান পাওয়া যায়।
এরপর, রঞ্জী ট্রফিতে উত্তর ভারত ও বোম্বে দলের পক্ষে খেলেন। শীর্ষসারিতে ব্যাটিংয়ে নামতেন ও ফাস্ট-মিডিয়াম বোলিং করতেন। এছাড়াও, দলের প্রয়োজনে উইকেট-রক্ষণে অগ্রসর হতেন আনোয়ার হোসেন। ১৯৪১ থেকে ১৯৪৭ সময়কালে ভারতে অনুষ্ঠিত প্রতিযোগিতাগুলোয় প্রথম-শ্রেণীর খেলায় অংশ নিতেন। এরপর, ১৯৪৭ থেকে ১৯৫৫ সাল পর্যন্ত পাকিস্তানে খেলেন।
অধিনায়কত্ব লাভ
১৯৪৮-৪৯ মৌসুমে সিন্ধু দলের অধিনায়ক হিসেবে প্রথম-শ্রেণীর ক্রিকেটে নিজস্ব সেরা খেলা উপহার দেন। ঐ মৌসুমে সফররত ওয়েস্ট ইন্ডিজ একাদশের বিপক্ষে ১২ ও ৮১ রান তোলার পর ৪/৬৬ ও ১/১৯ লাভ করেন। খেলাটি ড্রয়ে পরিণত হয়েছিল। এক সপ্তাহ পর লাহোরে অনুষ্ঠিত ওয়েস্ট ইন্ডিয়ানদের বিপক্ষে পাকিস্তান প্রথম প্রতিনিধিত্বমূলক খেলায় অংশগ্রহণের জন্যে তাকে মনোনীত করা হয়। কিন্তু, খুব কমই সফলতার স্বাক্ষর রাখেন। ঐ মৌসুম শেষে পাকিস্তানের প্রথম সফরকারী দলের সদস্যরূপে শ্রীলঙ্কা গমন করেন। কলম্বোয় সিলন দলের বিপক্ষে উভয় খেলাতেই তার অংশগ্রহণ ছিল। এছাড়াও, ১৯৪৯-৫০ মৌসুমে সিলন দল পাকিস্তান গমন করে। সফরকারী দলের বিপক্ষে একটি প্রতিনিধিত্বমূলক খেলায় অংশ নেন।
২০ বছরের ছোট হানিফ মোহাম্মদ অধিনায়ক হিসেবে তার স্থলাভিষিক্ত হন। এছাড়াও হানিফ মোহাম্মদের অপর ভ্রাতৃদ্বয় - ওয়াজির মোহাম্মদ ও রইছ মোহাম্মদ খেলেছিলেন। তন্মধ্যে, রইছ মোহাম্মদ শতরান করে করাচিকে নয় উইকেট জয়ে ভূমিকা রেখেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন আনোয়ার হোসেন। ১৯৫২ সালে পাকিস্তানের ইতিহাসের প্রথম টেস্টে অংশগ্রহণের গৌরব অর্জন করেন। ১৬ অক্টোবর, ১৯৫২ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ১২ ডিসেম্বর, ১৯৫২ তারিখে কলকাতায় একই দলের বিপক্ষে সর্বশেষ টেস্টে অংশ নেন তিনি।
১৯৫১-৫২ মৌসুমে ইংরেজ দল ভারত, পাকিস্তান ও সিলন গমনে আসে। ডিসেম্বর, ১৯৫১ সালে করাচিতে এমসিসি’র বিপক্ষে সফরকারী দলের বিপক্ষে পাকিস্তানের দ্বিতীয় ইনিংসে সুন্দর খেলেন। এ পর্যায়ে অধিনায়ক আবদুল হাফিজ কারদারের সাথে ৮৩ রানের মূল্যবান জুটি গড়েন। নিজে করেন ৪৮ রান। খেলায় স্বাগতিক দল চার উইকেটে জয় পায় ও পরবর্তী জুলাইয়ে দেশের টেস্ট মর্যাদাপ্রাপ্তিতে বিরাট ভূমিকা রাখে।
১৯৫২-৫৩ মৌসুমে আবদুল হাফিজ কারদারের নেতৃত্বে পাকিস্তান দল তাদের উদ্বোধনী টেস্ট সিরিজ খেলার জন্যে ভারত গমন করে। সহকারী অধিনায়কের দায়িত্বে থেকে পাঁচ টেস্ট নিয়ে গড়া সিরিজের চারটিতে অংশ নেন। তবে, ব্যক্তিগতভাবে খুব কমই সফল হয়েছিলেন।
ব্যক্তিগত জীবন
ভারত বিভাজনের পর করাচিতে বসবাস করতে থাকেন। যকৃতের ক্যান্সারে ভুগছিলেন। অতঃপর, ৯ অক্টোবর, ২০০২ তারিখে ৮২ বছর বয়সে লাহোর এলাকায় আনোয়ার হোসেনের দেহাবসান ঘটে। মৃত্যুকালীন মাসেই তিনি পাকিস্তানের পক্ষে ৫০ বছর পূর্বেকার দিল্লিতে প্রথম টেস্টে অংশ নিয়েছিলেন।
মলি চাকো
মলি চাকো (জন্ম ১৫ মে ১৯৬৯) কেরলের একজন ভারতীয় মাঝারিপাল্লার দৌড়বিদ। তিনি হিরোশিমা এশিয়ান গেমসে ১০ অক্টোবর ১৯৯৪-এ ৯:০৬.৪২ সময় নিয়ে বর্তমান ৩০০০ মিটার জাতীয় রেকর্ড ধারণ করেন। মলি ১৫০০ মিটারে প্রাক্তন জাতীয় রেকর্ডধারীও। তিনি ১৫০০ মিটারেও রেকর্ড করেছেন ১৯৯৪ সালে ৪:১২.০১ সময় নিয়ে। এই রেকর্ডটি পরবর্তীতে ১৯৯৯ সালে আগস্টে সুনিতা রানী ভেঙে দেন।
মলি প্রাক্তন ভারতীয় সাঁতারু সেবাস্টিয়ান জেভিয়ারকে বিয়ে করেছেন এবং দম্পতি দক্ষিণ রেল বিভাগে কাজ করছেন।
২০ নং ওয়ার্ড, কলকাতা পৌরসংস্থা
২০ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শোভাবাজার ও আহিরীটোলার কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
নারায়ণগঞ্জ জেলার ইউনিয়ন পরিষদসমূহ
নারায়ণগঞ্জ জেলার ইউনিয়ন পরিষদসমূহ হচ্ছে বাংলাদেশের ঢাকা বিভাগের নারায়ণগঞ্জ জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৫টি উপজেলা, ৭টি থানা এবং ৫টি পৌরসভা, ৩৯ টি ইউনিয়ন, ৭৫৭টি মৌজা, এবং ১,৩৭৪ টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
সামোয়া ফুটবল ফেডারেশন
সামোয়া ফুটবল ফেডারেশন (Football Federation Samoa; এছাড়াও সংক্ষেপে এফএফএস নামে পরিচিত) হচ্ছে সামোয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৮ সালে প্রতিষ্ঠিত হয়েছে। এটি প্রতিষ্ঠার ১৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর সামোয়ার রাজধানী আপিয়ায় অবস্থিত।
এই সংস্থাটি সামোয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সামোয়া জাতীয় লীগ এবং সামোয়া কাপের মতো প্রতিযোগিতার সকল কার্যক্রম পরিচালনা করে। বর্তমানে সামোয়া ফুটবল ফেডারেশনের সভাপতির দায়িত্ব পালন করছেন সামুয়েল পেতাইয়া এবং সাধারণ সম্পাদকের দায়িত্ব পালন করছেন সিভ ফলোটোটো।
লরেন্ট সিমান
লরেন্ট ফ্রাঙ্কো সিমান (জন্ম: ৫ আগস্ট ১৯৮৫) হলেন একজ বেলজীয় পেশাদার ফুটবলার, যিনি মেজর লীগ সকারের ক্লাব লস এঞ্জেলেস এফসি এবং বেলজিয়াম জাতীয় দলে একজন রক্ষণভাগের খেলোয়াড় হিসেবে খেলেন।
ক্লাব ক্যারিয়ার
সিমান শারলোয়া যুব পর্যায়ের হয়ে তার ক্যারিয়ার শুরু করেন এবং ২০০৪ সালের শারলোয়ার প্রথম দলের হয়ে অভিষেক করেন। শারলোয়ার হয়ে তার খেলার ধরন বেলজিয়ামের শীর্ষ ক্লাবগুলোর নজর কাড়ে। ২০০৮ সালের জুন মাসে, সিমান শারলোয়া হতে ক্লুব ব্রুহে স্থানান্তরিত হন। তিনি তখন উক্ত ক্লাবটির সাথে ৩ বছরের চুক্তি করেন। তাকে ২০০৯–১০ মৌসুমে করত্রিকে ধারে প্রেরণ করা হয়। ২০১০ সালের ১৬ই জুন তারিখে, তিনি ৪ বছরের জন্য স্ট্যান্ডার্ড লিয়েহে-এ যোগদান করেন। তিনি উক্ত ক্লাবের প্রথম একাদশের নিয়মিত সদস্য হয়ে উঠেন এবং ক্লাবটিকে ২০১০–১১ মৌসুমের বেলজীয় কাপ জয়লাভ করতে সাহাজ্জ করেন। তিনি উক্ত ক্লাবের হয়ে সর্বমোট ১৯৪টি ম্যাচ খেলেন, যার মধ্যে তিনি ৮টি গোল করেন, তিনি ২০১৫ সালের সাইট শীতে লিয়েহে থেকে চলে যান।
অতঃপর তিনি ২০১৫ সালের ২২শে জানুয়ারি তারিখে, মেজর লীগ সকারের ক্লাব মন্ট্রিল ইমপ্যাক্টের সাথে ৩ বছরের চুক্তি স্বাক্ষর করেন। উক্ত ক্লাবের হয়ে তার প্রথম মৌসুমে, তিনি এমএলএস বছরের সেরা রক্ষণভাগের খেলোয়াড় হন। ২০১৬ সালের জুলাই মাসে, তিনি ২০১৬ এমএলএস অল-স্টার গেমে অন্তর্ভুক্ত হন।
২০১৭ সালের ১২ই ডিসেম্বর তারিখে, সিমান রহিম এডওয়ার্ডস এবং জুকা রাইটালার বিনিময়ে মেজর লীগ সকারের ক্লাব লস এঞ্জেলেস এফসিতে যোগদান করেন।
ইকরাম আহমেদ
ইকরাম আহমেদ বাংলাদেশের একজন বিশিষ্ট আমলা। তিনি ২০১৩ সাল হতে ২০১৬ সাল পর্যন্ত দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারি কর্ম কমিশন'-এর চেয়ারম্যান হিসাবে দায়িত্ব পালন করেছেন।
কর্ম জীবন
ইকরাম আহমেদ 'বাংলাদেশ সরকারি কর্ম কমিশন'-এর একাদশ চেয়ারম্যান; এ. টি. আহমেদুল হক চৌধুরী পিপিএম-এর অবসর গ্রহণের পর ২০১৩ সালের ২৪ ডিসেম্বর তারিখে তিনি চেয়ারম্যান হিসাবে দায়িত্ব লাভ করেন।
আয়ুষ্মান মিত্র
আয়ুষ্মান মিত্র হলেন একজন ভারতীয় ফ্যাশন ডিজাইনার, চিত্রশিল্পী এবং কলকাতার অভিনেতা । তিনি ফ্যাশন লেবেল বোবোর মালিক এবং ২০১৮ এ তিনি ল্যাকমে ফ্যাশন উইক -এ একজন বিশিষ্ট জেননেক্সট ডিজাইনার ছিলেন
জীবনের প্রথমার্ধ
মিত্র কলকাতা জন্মগ্রহণ করেন।
মিত্র কলকাতার সেন্ট জেভিয়ার্স কলেজ থেকে স্নাতক ডিগ্রি অর্জন করেন। এই সময়ে মিত্র লেখাপড়া পাশাপাশি পেশাগতভাবে ছবি আঁকা শুরু করেন এবং দলগত ও একক প্রদর্শনীতে যোগ দেন।
কর্মজীবন
মিত্রা ব্যাকার্ডি এনএইচ৭ উইকেন্ডারের মতো সঙ্গীত উৎসবের সেটে কাজ করেছেন এছাড়া তিনি
কসমিক সেক্স চলচ্চিত্রে কাজ করেছেন।
খিয়াং
খেয়াং বাংলাদেশের চট্টগ্রাম পার্বত্য অঞ্চলে বসবাসকারী একটি সম্প্রদায়। বাংলাদেশের অতিক্ষুদ্রতম আদিবাসী গোষ্ঠির অন্যতম এই খেয়াংদের জনসংখ্যা ২,৩৪৫ জন (১৯৯১ সালের আদমশুমারি অনুযায়ী)। তারা রাঙামাটি পার্বত্য জেলার কাপ্তাই ও চন্দ্রঘোনার কাছাকাছি কিছু গ্রামে বসবাস করে। [কিছু খেয়াং বান্দরবান জেলায়ও বসবাস করে। এছাড়াও কিছু খেয়াং চট্টগ্রাম জেলার চন্দনাইশ থানার অন্তর্গত ধোপাছড়ি নামক গ্রামে ২০-২৫ পরিবারের মত বাস করে। বর্তমানে তিন হাজারের বেশি জনসংখ্যা বাংলাদেশী খেয়াং-দের। বৌদ্ধ ধর্মাবলম্বীরা খেয়াং আর খ্রিষ্টান ধর্মাবলম্বীরা খিয়াং বলে পরিচিত। উভয়েই হিয়োও নামে পরিচয় দেয় নিজেদের মধ্যে।
ইতিহাস
খেয়াং ইতিহাস বা ঘটনাপঞ্জি অনুসারে জানা যায়, যখন তাদের রাজ্য বার্মায় (বর্তমান মায়ানমারে) বার্মিজ দ্বারা তাড়িত হয়েছেন, তখন তারা রাজাসহ চট্টগ্রাম পার্বত্য অঞ্চলে প্রবেশ করে। কিন্তু পরে রাজা পুনরায় বার্মায় ফেরার সিদ্ধান্ত নিয়েছেন। কিন্তু তার ছোট রাণী গর্ভবতী হওয়ার কারণে তাকে সঙ্গ দিতে পারেননি। রাণী কিছু অনুসারি ও আত্মীয়স্বজন সহ পার্বত্য চট্টগ্রাম থেকে গেলেন। বর্তমান খেয়াং এ-রাণীরই প্রজন্ম ও অনুসারি নিয়ে গড়ে ওঠা জনসম্প্রদায়। খেয়াং জনগোষ্ঠী বৌদ্ধ ধর্মাবলম্বীর। তাদের কেউ-কেউ ব্রিটিশ আমলে খ্রিস্টধর্ম গ্রহণ করে।
তথ্যসূত্র
{{সূত্র তালিকা{{বাংলাদেশের উপজাতি}}
কোরীয় ভাষার সংশোধিত রোমানীকরণ
কোরীয় ভাষার সংশোধিত রোমানীকরণ দক্ষিণ কোরিয়ায় ব্যবহৃত আনুষ্ঠানিক কোরীয় ভাষার রোমানীকরণ পদ্ধতি। ন্যাশনাল ইন্সটিটিউট অব কোরিয়ান ল্যাংগুয়েজ ১৯৯৫ সাল থেকে কাজ শুরু করে এটি উদ্ভাবন করে। ৭ জুলাই ২০০০ তারিখে দক্ষিণ কোরিয়ার সংস্কৃতি ও পর্যটন মন্ত্রণালয় ২০০০-৮ নং ঘোষণার মাধ্যমে এটি জনসাধারণের জন্য উন্মুক্ত করে।
নতুন পদ্ধতিটি ম্যাক্কিউন-রাইশাওয়া পদ্ধতিতে বিদ্যমান কিছু সমস্যার সমাধান করে। যেমন, ম্যাক্কিউন-রাইশাওয়া পদ্ধতিতে কিছু বিশেষ চিহ্নের অনুপস্থিতিতে বিভিন্ন ব্যঞ্জনবর্ণ এবং স্বরবর্ণ আলাদা করা অসম্ভব হয়ে পড়ে। সুনির্দিষ্টভাবে বলতে গেলে, ম্যাক্কিউন–রাইশাওয়া পদ্ধতিতে, লোপ চিহ্ন সরানো হলে কোরীয় ব্যঞ্জনবর্ণ (k),  (t),  (p) ও  (ch) এবং  (kʼ),  (tʼ),  (pʼ) ও  (chʼ) এর মধ্যে পার্থক্য করা অসম্ভব হয়ে পড়ে।  উপরন্তু, ব্রিভ চিহ্ন অপসারণ করা হলে কোরীয় স্বরবর্ণ  (ŏ) ও  (o) এবং  (ŭ) ও  (u) এর মধ্যে পার্থক্য করা যায় না। বিশেষত ইন্টারনেট ব্যবহারকালে; যেখানে লোপ ও ব্রিভ চিহ্ন বাদ দেওয়া সাধারণ ঘটনা, সেখানে এটি কোরিয়ানদের পাশাপাশি বিদেশীদেরও বিভ্রান্তির কারণ হয়ে দাঁড়ায়। তাই সংশোধনটি এই বিশ্বাসে করা হয় যে যদি ম্যাক্কিউন-রাইশাওয়া পদ্ধতি অসংশোধিত রাখা হয়, তবে এটি কোরিয়ান এবং বিদেশী উভয় ধরনের মানুষকেই বিভ্রান্ত করতে থাকবে।
বৈশিষ্ট্য
সংশোধিত রোমানীকরণ পদ্ধতির উল্লেখযোগ্য বৈশিষ্ট্যসমূহ: ম্যাক্কিউন-রাইশাওয়া পদ্ধতির মতোই, ㄴ, ⟨l⟩ দিয়ে লেখা হয়, যখন এটি নাসিক্যধ্বনির পরিবর্তে পার্শ্বিকধ্বনি হিসেবে উচ্চারিত হয়: 전라북도 → Jeollabuk-do
এছাড়া, প্রতিবর্ণীকরণ ব্যতিরেকে নিয়মিত ধ্বনিতাত্ত্বিক নিয়মের জন্য বিশেষ পদ্ধতি রয়েছে (দেখুন কোরীয় ভাষার ধ্বনিতত্ত্ব)
অন্যান্য নিয়ম ও প্রস্তাবনার মধ্যে রয়েছে:
দক্ষিণ কোরিয়ায়
দক্ষিণ কোরিয়ার প্রায় সব সড়কচিহ্ন, লাইন মানচিত্র ও চিহ্নে ব্যবহৃত রেলওয়ে ও সাবওয়ে স্টেশনের নাম সংশোধিত রোমানীকরণ পদ্ধতি (আরআর পদ্ধতি, দক্ষিণ কোরিয়ান পদ্ধতি অথবা সংস্কৃতি মন্ত্রণালয় ২০০০ পদ্ধতি নামেও পরিচিত) অনুসারে পরিবর্তন করা হয়েছে। এ প্রক্রিয়া বাস্তবায়নে অনুমিত ব্যয় কমপক্ষে ৫০০ থেকে ৬০০ বিলিয়ন ওন (৫০০~৬০০ মার্কিন ডলার)। সাংস্কৃতিক ঐতিহ্যের সাথে জড়িত সমস্ত কোরীয় পাঠ্যবই, মানচিত্র ও চিহ্ন ২০০২ সালের ২৮ ফেব্রুয়ারির মধ্যে নতুন পদ্ধতির সাথে সামঞ্জস্যপূর্ণ করার প্রয়োজন হয়। নিম্নে উল্লিখিত কারণে পদবি ও বিদ্যমান কোম্পানির নাম এ প্রক্রিয়ার বাইরে রাখা হয়েছিল। তবে, নতুন নামের ক্ষেত্রে কোরীয় সরকার সংশোধিত রোমানীকরণ পদ্ধতি অনুসরণ করতে উৎসাহিত করে।
ব্যতিক্রম
১. বিশ্বব্যাপী বিভিন্ন দেশ তাদের জনজীবনের জন্য হুমকিস্বরূপ বিদেশি নাগরিকদের (আন্তর্জাতিক অপরাধী ও অবৈধ প্রবেশকারী) নাম তাদের অতীতে ব্যবহৃত পাসপোর্টের রোমান নাম ও জন্মতারিখ দিয়ে সংরক্ষণ করে রাখে। পাসপোর্টধারীদের ইচ্ছেমতো নাম পরিবর্তনের সুযোগ দিলে তা পরিচিতি নির্ধারণে সমস্যা তৈরির মাধ্যমে সীমানা ব্যবস্থাপনার ক্ষেত্রে ব্যাপক ঝুঁকি তৈরি করবে।
২. নাম পরিবর্তনের সুযোগ থাকা দেশের যাত্রীদের কড়া পরীক্ষা-নিরীক্ষা ব্যবস্থার মুখোমুখি হতে হবে, যা অবধারিতভাবে উক্ত দেশের সাধারণ যাত্রীদের ভোগান্তির কারণ হবে।
৩. পাসপোর্টের রোমানীকরণে নির্বিচার পরিবর্তনের সুযোগ পাসপোর্টের বিশ্বাসযোগ্যতা ও জাতীয় গ্রহণযোগ্যতা কমে যাওয়ার সম্ভাবনা তৈরি করতে পারে, যা ভিসা মওকুফ চুক্তি ইত্যাদির উপর ক্ষতিকর প্রভাব ফেলতে পারে।
খুবই সামান্য কিছু ব্যতিক্রম ছাড়া একজন ব্যক্তির পক্ষে, যে একবার তার রোমানীকৃত নামের অধীনে দেশত্যাগ করেছে, তার পদবি পুনরায় পরিবর্তন করা অসম্ভব। তবে যারা নতুনভাবে রোমানীকৃত নাম নিবন্ধন করছে, দক্ষিণ কোরিয়ার সংস্কৃতি, ক্রীড়া ও পর্যটন মন্ত্রনালয় তাদের সংশোধিত রোমানীকরণ পদ্ধতি অনুসরণ করতে উৎসাহিত করে। এছাড়া, উত্তর কোরিয়া ম্যাক্কিউন-রাইশাওয়া পদ্ধতির এক রূপ এখনো ব্যবহার করে থাকে, যা দক্ষিণ কোরিয়ায় ১৯৮৪ থেকে ২০০০ সাল পর্যন্ত ব্যবহৃত হতো।
কোরিয়ার বাইরে
কোরীয় ভাষার শিক্ষার্থীদের জন্য রচিত পাঠ্যবই ও অভিধানে এই রোমানীকরণ পদ্ধতি অন্তর্ভুক্ত করার প্রবণতা রয়েছে। তবে কিছু প্রকাশক স্বীকার করেন যে অ-স্থানীয় কোরীয়ভাষী, যারা এ শৈলীর মূলসূত্রগুলোর সাথে পরিচিত নয় তাদের জন্য এটি জটিল ও বিভ্রান্তিকর হতে পারে।
বিশেষ বিধান
সংশোধিত রোমানীকরণ পদ্ধতিতে পূর্ববর্তী অক্ষরের অন্তিম ব্যঞ্জন ও পরবর্তী অক্ষরের প্রারম্ভিক ব্যঞ্জনের মিথস্ক্রিয়ায় সংঘটিত কিছু ধ্বনিতাত্ত্বিক পরিবর্তন প্রতিলিপি করা হয়। যেমন, Hanguk → Hangugeo
উল্লেখযোগ্য এ পরিবর্তনসমূহ ঘটে (হলুদ রঙে চিহ্নিত):
প্রদত্ত নামের ক্ষেত্রে সংঘটিত ধ্বনিতাত্ত্বিক পরিবর্তন প্রতিলিপি করা হয়না: 정석민 → Jeong Seokmin বা Jeong Seok-min, 최빛나 → Choe Bitna বা Choe Bit-na
ㄱ, ㄷ, ㅂ ও ㅈ এর সাথে ㅎ বসলে সংঘটিত ধ্বনিতাত্ত্বিক পরিবর্তন প্রতিলিপি করা হয়: 좋고 → joko, 놓다 → nota, 잡혀 → japyeo, 낳지 → nachi
তবে বিশেষ্যপদে ㄱ, ㄷ ও ㅂ-এর পরে ㅎ থাকলে সংঘটিত মহাপ্রাণ ধ্বনি প্রতিলিপিতে প্রকাশ করা হয়না: 묵호 → Mukho, 집현전 → Jiphyeonjeon.
আলি হাইসাম
আলি হাইসাম (Ali Haisam; জন্ম: ৪ এপ্রিল ১৯৯২) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ইউনাইটেড ভিক্টরি এবং মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১১ সালে, মালদ্বীপীয় ফুটবল ক্লাব নিউ রেডিয়েন্টের যুব পর্যায়ের হয়ে খেলার মাধ্যমে আলি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১১–১২ মৌসুমে, নিউ রেডিয়েন্টের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নিউ রেডিয়েন্টের হয়ে দুই মৌসুম অতিবাহিত করার পর ২০১৪ সালে তিনি বিজি স্পোর্টসে যোগদান করেছেন। বিজি স্পোর্টসে ২ মৌসুম অতিবাহিত করার পর ইউনাইটেড ভিক্টরির সাথে চুক্তি স্বাক্ষর করেছেন। পরবর্তীকালে, তিনি মাজিয়া এবং তিনাডুর হয়ে খেলেছেন। ২০১৮–১৯ মৌসুমে, তিনি তিনাডু হতে মালদ্বীপীয় ক্লাব ইউনাইটেড ভিক্টরিতে যোগদান করেছেন।
আলি ২০২১ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
আলি হাইসাম ১৯৯২ সালের ৪ঠা এপ্রিল তারিখে মালদ্বীপে জন্মগ্রহণ করেছেন।
আন্তর্জাতিক ফুটবল
২০২১ সালের ১১ই জুন তারিখে, ২৯ বছর, ২ মাস ও ৭ দিন বয়সে, ডান পায়ে ফুটবল খেলায় পারদর্শী আলি চীনের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচে তিনি ২০ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি চীন ০–৫ গোলের ব্যবধানে জয়লাভ করেছিল।
ইব্রাহিম আউয়াল
ইব্রাহিম আউয়াল (إبراهيم أول; জন্ম: ২০ জুলাই ১৯৯০) হলেন একজন কাতারি পেশাদার ফুটবল খেলোয়াড়। তিনি তার খেলোয়াড়ি জীবনে আল খুর এবং কাতার জাতীয় দলের হয়ে আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছেন।